|  |
| --- |
|   Министерски съвет |
|

|  |  |
| --- | --- |
| брой: 84, от дата 10.10.2014 г.   Официален раздел / МИНИСТЕРСКИ СЪВЕТ | стр.8 |

 |
|  |
|  |
| Постановление № 317 от 3 октомври 2014 г. за одобряване на допълнителни разходи по бюджета на Министерството на младежта и спорта за 2014 г. за изплащане на стипендии по Програмата на мерките за закрила на деца с изявени дарби от държавни и общински училища през 2014 г. |
|  |
|  **ПОСТАНОВЛЕНИЕ № 317 ОТ 3 ОКТОМВРИ 2014 Г.****за одобряване на допълнителни разходи по бюджета на Министерството на младежта и спорта за 2014 г. за изплащане на стипендии по Програмата на мерките за закрила на деца с изявени дарби от държавни и общински училища през 2014 г.**МИНИСТЕРСКИЯТ СЪВЕТПОСТАНОВИ:**Чл. 1.** (1) Одобрява допълнителни разходи по бюджета на Министерството на младежта и спорта за 2014 г. в размер 44 550 лв. за изплащане на стипендии на учениците от държавните спортни училища, финансирани от министерството.(2) Разходите по ал. 1 да се осигурят за сметка на предвидените средства по централния бюджет за 2014 г.**Чл. 2.** (1) Със сумата по чл. 1, ал. 1 да се увеличат разходите по „Политика в областта на спорта за учащи и спорта в свободното време“, бюджетна програма „Спорт за учащи“ по бюджета на Министерството на младежта и спорта за 2014 г.(2) Със сумата по чл. 1, ал. 1 да се увеличат показателите по чл. 23, ал. 3 от Закона за държавния бюджет на Република България за 2014 г.**Чл. 3.** Министърът на младежта и спорта да извърши съответните промени по бюджета на Министерството на младежта и спорта за 2014 г. и да уведоми министъра на финансите.**Чл. 4.** Министърът на финансите да извърши произтичащите от чл. 1 промени по централния бюджет за 2014 г.**Заключителни разпоредби****§ 1.** Постановлението се приема на основание чл. 109, ал. 3 от Закона за публичните финанси във връзка с чл. 1 и 2 от Постановление № 93 на Министерския съвет от 2014 г. за приемане на Програма на мерките за закрила на деца с изявени дарби от държавни и общински училища през 2014 г. (ДВ, бр. 37 от 2014 г.).**§ 2.** Изпълнението на постановлението се възлага на министъра на младежта и спорта.Министър-председател: **Георги Близнашки**За главен секретар на Министерския съвет: **Веселин Даков**6743 |
|  |